En 36-årig mand skal her til formiddag fremstilles i grundlovsforhør. Han blev taget på fersk gerning under et indbrud i aftes.

Den 36-årige mand, som Nordjyllands Politi kender særdeles godt, blev taget på fersk gerning, da han var på vej væk fra Parkvej 21 i Aalborg. Huset er ubeboet, og manden havde ingen tyvekoster, men politiet mener alligevel at de har materiale nok til at fængsle manden, så han fremstilles i grundlovsforhør inden middag i dag.